TV-out on ominaisuus näytönohjaimessa, joka mahdollistaa videon viemisen esimerkiksi televisioon. Yleensä näytönohjaimessa TV-out on toteutettu komponentti- komposiitti- tai S-video-liitäntällä. Koska kyseessä on vain videokuva, ei audiota voi viedä TV-outin kautta ulos.
TV-outin avulla käyttäjä voi siis esimerkiksi käyttää televisiota monitorina tai tallentaa tietokoneen videokuvaa tallentavalla DVD-soittimella.
TV-outin maksimi resoluutio on 720 x 576 (PAL) tai 720 x 480 (NTSC) ja virkistystaajuus 50 Hz (PAL) tai 60 Hz (NTSC), kun käytetään komposiitti- tai S-video-liitäntöjä. Tietokoneella komposiitti- tai S-video-liitäntöjä käyttäessä voi TV:lle yleensä valita jopa 1024x768 resoluution, mutta kaikki TV-outin omaa resoluutiota suuremmat resoluutiot skaalataan pienemmäksi, jolloin kuvasta tulee usein hieman epäselvä ja hankalasti luettava.
Komponentti-liitännällä saadaan käyttöön jopa 1080p-resoluutio, joten se sopii myös teräväpiirtovideoiden katseluun.